Rossiya va Turkiya munosabatlaridagi inqiroz oqibatida eng katta zarar Antalya kurorti va unga yondosh viloyatlarga keladi. Bu haqda Rossiyaning Turkiyadagi elchisi Andrey Karlov aytib o‘tdi. “Antalya va u bilan qo‘shni viloyatlar munosabatlarning bugungi ahvolidan eng katta zarar ko‘radi, - dedi u RIA Novosti agentligiga bergan intervyusida. – Bir tomondan, bu turizm markazi, boshqa tomondan esa, ushbu mintaqa Rossiyaga qishloq xo‘jaligi mahsulotlarini yetkazib beruvchi asosiy hudud edi. Bir Turkiyadan bunday mahsulotni taxminan 1 mlrd dollarlik xarid qilardik, savdo hajmi doimiy ravishda o‘sib borayotgandi. Hozir Turkiya qishloq xo‘jaligi mahsulotlarini sotib olish cheklov ostida”.